இதற்கிடையே, ராமேஸ்வரம் மற்றும் தங்கச்சி மடம் பகுதியைச் சேர்ந்த மீனவர்கள் சென்னை உயர்நீதிமன்ற மதுரைக்கிளையில் ஒரு மனு அளித்தனர். அதன்படி, ராமேஸ்வரத்தில் இருந்து கச்சத்தீவு அதிக தொலைவில் இருப்பதால் மீனவர்களின் பாதுகாப்பு கருதி, திருவிழாவிற்கு செல்லும்போது மோட்டார் பொருத்திய நாட்டு படகுகளில் செல்ல அனுமதிக்க வேண்டும் என கோரிக்கை விடுக்கபட்டது. இந்த வழக்கின் இன்றைய விசாரணைக்கு பிறகு நீதிபதிகள், 'அடுத்த வருடம் முதல் கச்சத்தீவு திருவிழாவிற்கு மோட்டார் நாட்டுப்படகுகளில் செல்ல அனுமதிக்கப்படும். இந்த வருடம் தற்போது குறுகிய நாட்களே இருப்பதால் அனுமதி வழங்க முடியாது' என தெரிவித்து வழக்கை முடித்து வைத்தனர்.